CELEX: E2016P0013
Language: et
Date: 2016-09-26 00:00:00
Title: EFTA järelevalveameti 26. septembril 2016 Islandi vastu algatatud hagi (kohtuasi E-13/16)

15.12.2016   
            
            
               ET
            
            
               Euroopa Liidu Teataja
            
            
               C 467/26
            
         EFTA järelevalveameti 26. septembril 2016 Islandi vastu algatatud hagi
   (kohtuasi E-13/16)
   (2016/C 467/13)
   EFTA järelevalveamet, Rue Belliard 35, B-1040 Brüssel, keda esindavad Carsten Zatschler, Audur Ýr Steinarsdóttir ja Øyvind Bø, on algatanud 26. septembril 2016 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               tuvastaks, et Island on jätnud täitmata Euroopa Majanduspiirkonna lepingu XIII lisa II peatükis punktis 17h viidatud õigusaktist (Euroopa Parlamendi ja nõukogu 6. juuni 2000. aasta direktiiv 2000/30/EÜ ühenduses liiklevate kommertsveokite tehnokontrolli kohta) tulenevad kohustused, kuna ei ole kehtestanud osutatud akti artikli 3 lõikes 1 osutatud tehnokontrolle;
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               hagi käsitleb asjaolu, et Island ei ole 16. septembriks 2014 täitnud EFTA järelevalveameti 16. juuli 2014. aasta põhjendatud arvamust selle kohta, et riik on jätnud täitmata Euroopa Majanduspiirkonna lepingu XIII lisa II peatükis punktis 17h viidatud õigusaktist (Euroopa Parlamendi ja nõukogu 6. juuni 2000. aasta direktiiv 2000/30/EÜ ühenduses liiklevate kommertsveokite tehnokontrolli kohta) tulenevad kohustused, kuna ei ole kehtestanud osutatud akti artikli 3 lõikes 1 osutatud tehnokontrolle.